Diari Oficial de la Generalitat Valenciana


Sumari del DOGV 8274, del 16-04-2018 (2018/2970)

RESOLUCIÓ de 28 de febrer de 2018, de la consellera de Sanitat Universal i Salut Pública per la qual s'aprova la Carta de Serveis dels Centres de Salut Pública de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2970


Data del document
:   28-02-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * centre mèdic
    * norma de qualitat

RESOLUCIÓ de 28 de febrer de 2018, de la consellera de Sanitat Universal i Salut Pública per la qual s'aprova la Carta de Serveis dels Centres de Salut Pública de la Comunitat Valenciana. [2018/2970]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, a fi de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua corresponent publicitat.  
  
En el capítol III de l'esmentat decret es defineix el sistema de gestió de les cartes de serveis, com un instrument de millora contínua dels serveis, per mitjà del qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis es gestionarà de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i estarà suportada en una aplicació informàtica corporativa, en la que se n'aniran introduint totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el seu control i seguiment, com la gestió completa dels aspectes essencials de les cartes.  
La Carta de Serveis dels Centres de Salut Pública de la Comunitat Valenciana ha sigut promoguda per la Direcció General de Salut Pública i en la seua elaboració s'han seguit les previsions del Decret 41/2016, de 15 d'abril, del Consell, anteriorment citat.  
Els Centres de Salut Pública són estructures per a la protecció i millora de la salut de la població incidint en els processos i factors de caràcter col·lectiu, que més influeixen en ella. La seua activitat està especialment orientada cap a la promoció, protecció de la salut i la prevenció de la malaltia, amb la participació activa de la ciutadania i tot això a fi de millorar el nivell de la salut de la població a la Comunitat Valenciana a través dels distints serveis que s'expliciten en la carta de compromisos de qualitat proposada.  
Per tot allò que s'ha exposat, fent ús de la facultat que em confereix l'article 17 del citat Decret 41/2016, de 15 d'abril, del Consell, quant a l'autoritat competent per a procedir a la seua aprovació, resolc:  
  
  
Primer  
Aprovar la Carta de Serveis de Centres de Salut Pública de la Comunitat Valenciana que s'incorpora com a annex d'aquesta resolució.  
  
Segon  
Els Centres de Salut Pública de la Comunitat Valenciana estarà a disposició de la ciutadania a través la pàgina institucional de la Generalitat Valenciana http//www.gva.es/carta, sense perjuí d'altres accions de comunicació que pogueren realitzar-se.  
  
Tercer  
La present resolució es publicarà en el Diari Oficial de la Generalitat Valenciana (DOGV).  
  
València, 26 de febrer de 2018.- La consellera de Sanitat Universal i Salut Pública: Carmen Montón Giménez.  
  
  
  
TÍTOL: CARTA DE SERVEIS DELS CENTRES DE SALUT PÚBLICA DE LA COMUNITAT VALENCIANA  
  
MISSATGE GENERAL  
L'Administració pública valenciana s'ha d'adaptar als nous reptes i a les necessitats de la societat i per a això ha de modernitzar i millorar de forma contínua els serveis públics que presta. La Generalitat assumeix aquest repte i amb aquesta finalitat incorpora, dins de la seua política de modernització, el projecte Cartes de Serveis com un instrument de millora a través del qual la ciutadania podrà exigir la prestació d'uns serveis públics amb les màximes garanties de qualitat i conéixer, en qualsevol moment, el grau de compliment.  
La Generalitat contribueix, així, a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en l'article 9, el dret general que tenen tots els seus ciutadans i ciutadanes a gaudir d'uns serveis públics de qualitat.  
  
«Una Administració excel·lent»  
  
COMPROMÍS INSTITUCIONAL  
Els centres de salut pública de la Comunitat Valenciana cuiden de la salut de les persones a àmbit territorial mitjançant accions de promoció de la salut, protecció de la salut, prevenció de la malaltia i vigilància sobre els determinants i l'estat de salut de la població.  
Per a aconseguir la màxima efectivitat i impacte de les nostres accions, des de Salut Pública treballem amb altres sectors, amb altres administracions, amb el teixit social i amb la població general, i és fonamental per a aconseguir els nostres objectius promoure la participació i cuidar la comunicació amb tots els agents d'interés.   
A través d'aquesta Carta de Serveis donem a conéixer el nostre compromís per aconseguir resultats òptims, en termes objectius i quantificables, en relació amb algunes de les nostres principals activitats.  
  
SERVEIS  
Els centres de Salut Pública són estructures per a la protecció i millora de la salut de la població, i posen el focus sobre els processos i factors col·lectius més influents.  
Actualment, la Comunitat Valenciana té 16 centres de Salut Pública distribuïts per tot el territori, l'objectiu dels quals és millorar el nivell de salut de la població valenciana mitjançant el disseny, execució i avaluació de serveis per a la protecció i promoció de la salut i per a la vigilància i prevenció de la malaltia, atenent l'equitat, disminuint les desigualtats en salut i promovent la participació de la societat.  
  
Des dels centres de Salut Pública es proporcionen els serveis següents a la població:  
1. Protecció de la salut contra els riscos ambientals mitjançant el control dels abastiments d'aigua per al consum humà, de piscines i zones recreatives, de les instal·lacions de risc de legionel·la, etc.  
  
2. Vigilància i prevenció de malalties transmissibles i no transmissibles mitjançant estudis de brots, estudis de mortalitat, registre de malalties de declaració obligatòria, programes de vacunació, programes per al diagnòstic precoç del càncer, etc.  
3. Protecció de la salut contra els riscos associats al consum d'aliments mitjançant el control de les indústries i establiments que processen, distribueixen i/o comercialitzen aliments i a través de la vigilància i l'avaluació de l'exposició i del risc dels perills químics i microbiològics en els aliments.  
4. Protecció i promoció de la salut en l'entorn laboral mitjançant l'impuls de programes per a la promoció de la salut en les empreses, la vigilància dels serveis de salut en el treball, el control de productes químics i la detecció de malalties relacionades amb el treball.  
  
5. Promoció de la salut en l'entorn comunitari mitjançant programes i activitats d'informació i capacitació de la població i de promoció d'entorns saludables en els centres educatius i en la comunitat, amb especial atenció als grups més vulnerables i als problemes de salut més rellevants.  
  
  
  
COMPROMISOS I INDICADORS  
1. Vigilem anualment els abastiments d'aigua de consum humà, incloent-hi l'anàlisi de l'aigua de la xarxa  
% d'abastiments inspeccionats respecte als programats Valor objectiu  
 95 %  
  
2. Vigilem anualment les instal·lacions de major risc de proliferació i dispersió de legionel·la  
% d'instal·lacions visitades respecte a les programades Valor objectiu  
 95 %  
  
3. Ens comprometem a controlar i adoptar les mesures necessàries contra els brots epidèmics per a evitar-ne la propagació i agreujament  
% de brots controlats Valor objectiu  
 100 %  
  
4. Ens comprometem a establir mesures de control contra els casos de malalties emergents transmeses per mosquits (Zika, Dengue, Chikungunya)  
% de casos amb mesures de control adoptades Valor objectiu  
 100 %  
  
5. Ens comprometem a controlar la seguretat dels aliments per mitjà de visites i inspecció als establiments  
% de compliment de les visites programades Valor objectiu  
 95 %  
  
  
6. Ens comprometem a actuar de manera immediata en totes aquelles alertes que suposen un risc per a la salut associat al consum d'aliments  
% d'actuacions en termini Valor objectiu  
 100 %  
  
7. Enviem una carta personal cada dos anys a totes les dones entre 45 i 69 anys per a invitar-les a participar en el programa de detecció precoç del càncer de mama mitjançant mamografies de control  
% de dones invitades cada dos anys Valor objectiu  
 100 %  
  
8. Oferim als centres escolars materials, suport i/o assessorament per a la formació i desenvolupament d'hàbits que fomenten estils de vida saludables en l'alumnat  
% de centres invitats anualment Valor objectiu  
 100 %  
  
9. Treballem per a augmentar anualment el nombre d'empreses adherides a programes de promoció de la salut, i oferir per a això assessorament i materials de suport  
Increment percentual anual del nombre d'empreses adherides a programes de promoció de la salut en el treball Valor objectiu  
 3 %  
  
  
  
Ajude'ns a prestar un MILLOR servei  
Els centres de Salut Pública agraeixen tots els suggeriments que puga realitzar per a millorar el nostre funcionament. Si té qualsevol problema amb els nostres serveis, o vol aportar suggeriments sobre aquests, o necessita resoldre qualsevol dubte respecte d'això, li suggerim que es pose en contacte amb nosaltres, com més prompte millor, a través del correu electrònic o del telèfon del seu centre de Salut Pública més pròxim. També pot acudir personalment als nostres centres, on estem a la seua disposició per a atendre qualsevol assumpte del seu interés en relació amb els nostres serveis.  
Així mateix, li recordem que també poden realitzar les queixes, suggeriments i agraïments, o bé a través dels impresos normalitzats que trobarà en qualsevol de les oficines d'assistència en matèria de registre de la Generalitat, o bé a través de la seu electrònica del portal www.gva.es, on es permet la tramitació telemàtica en l'adreça de la pàgina web que s'indica a continuació https://sede.gva.es/va/web/sede\_electronica/sede\_quejas\_y\_sug.  
A més, pot realitzar un seguiment del grau de compliment d'aquesta Carta de Serveis a través de la pàgina web www.gva.es/carta.  
  
On estem  
Dependències  
Centre de Salut Pública de Benicarló  
C/ de Peníscola, 21-1r - 12254 Benicarló  
Tel. 604 914 130  
csp\_jjiolshkk@jgq.ee  
Centre de Salut Pública de Castelló  
Av. del Mar, 12 € 12337 Castelló de la Plana  
Tel. 541 742 138  
csp\_gtjhjuxmi@twr.fs  
Centre de Salut Pública de València  
Ciutat administrativa 9 d'Octubre, edifici B, planta B - 1, c/ de la Democràcia, 77, 46965 València  
Tel. 581 452 713  
csp\_qiscrcqb@yju.rg  
Centre de Salut Pública de Manises  
C/ del Ceramista Alfons Blat, 6 - 46947 Manises  
Tel. 913 261 294  
csp\_eohhroe@wcl.bc  
Centre de Salut Pública de Torrent  
C/ de Xirivella, 23 € 2n pis - 46991 Torrent  
Tel. 112 317 835  
csp\_xgzrotn@jxm.uk  
Centre de Salut Pública d'Utiel  
Pl. Escuelas Pías, 1 - 2a planta - 46538 Utiel  
Tel. 877 792 150  
csp\_sbvtc@lmh.xs  
Centre de Salut Pública d'Alzira  
C/ de la Pau, s/n, - 46484 Alzira  
Tel. 907 513 941  
csp\_dtqcnu@pxn.ty  
Centre de Salut Pública de Gandia  
C/ del Duc Carles de Borja, 19. 46127 Gandia  
Tel. 728 982 702  
csp\_ahbdsx@wmq.vk  
Centre de Salut Pública de Xàtiva  
Plaça de la Seu, núm. 11 € 46828 Xàtiva  
Tel. 224 063 871  
csp\_vlfcdr@uva.gj  
Centre de Salut Pública d'Alcoi  
C/ de l'Albereda, 41. 03422 € Alcoi  
Tel. 530 546 495  
csp\_gddyo@nev.jg  
Centre de Salut Pública de Dénia  
Plaça de Jaume I, 5, - 03967 Dénia  
Tel. 461 135 142  
csp\_ojzzd@pnn.kj  
Centre de Salut Pública de Benidorm  
C/ de Tomás Ortuño, 69, 4a planta - 03436 Benidorm  
Tel. 323 236 369  
csp\_qnkdgpjt@xvs.ua  
Centre de Salut Pública d'Alacant  
Plaça d'Espanya, 6 - passeig de Campoamor, 2 - 03230 Alacant  
Tel. 761 782 805  
csp\_wueobxvl@axk.ht  
Centre de Salut Pública d'Elda  
C/ de Magallanes, 16 € 03327 Elda  
Tel. 084 883 753  
csp\_yhhq@bkl.iw  
Centre de Salut Pública d'Elx  
C/ d'Antonio Mora Ferrández, 51 € 03702 Elx  
Tel. 172 735 443  
csp\_bvepk@sks.oa  
Centre de Salut Pública d'Orihuela  
C/ del Cardenal Desprades, 7 - 03101 Orihuela  
Tel. 392 400 075  
csp\_kpyyamsj@tzj.vu  
  
Horari d'atenció  
De dilluns a divendres de 09.00 h a 14.00 h